AUCT พุ่งแรงกว่า 6% นิวไฮในรอบ 8 เดือน โบรกชูเป้า 12 บ.
AUCT พุ่งแรงกว่า 6% นิวไฮในรอบ 8 เดือน โดยราคาปิดตลาดภาคเช้าอยู่ที่ระดับ 10.20 บาท บวก 0.60 บาท หรือ 6.25% สูงสุด 10.30 บาท ต่ำสุด 9.75 บาท ด้วยมูลค่าซื้อขาย 145.24 ล้านบาท ด้าน บล.เอเซีย พลัสแนะซื้อ Fair value 12 บาท
28 ต.ค. 2559

ผู้สื่อข่าวรายงานว่าราคาหุ้นบริษัท สหการประมูล จำกัด (มหาชน) หรือ AUCT โดยราคาปิดตลาดภาคเช้าอยู่ที่ระดับ 10.20 บาท บวก 0.60 บาท หรือ 6.25% สูงสุด 10.30 บาท ต่ำสุด 9.75 บาท ด้วยมูลค่าซื้อขาย 145.24 ล้านบาท ขณะที่ดัชนีตลาดหุ้นไทยโดยรวมลบ 0.13%

 
โดยราคาหุ้น AUCT ปรับตัวขึ้นทำระดับสูงสุดในรอบ 8 เดือน นับตั้งแต่ราคาปิดอยู่ที่ระดับ 10.50 บาท เมื่อวันที่ 11 ก.พ.59
ด้าน บล.เอเซีย พลัส ระบุในบทวิเคราะห์ว่า แนวโน้มผลประกอบการของ AUCT จะกลับมาแข็งแกร่งมากขึ้นช่วงไตรมาส 3 และไตรมาส 4 ปีนี้ ปริมาณรถยึดที่สถาบันการเงินต่างๆ ส่งเข้าประมูลกับ AUCT เริ่มออกมามากขึ้น จากที่อั้นไว้ในช่วงที่ผ่านมา แนะนำซื้อ Fair value ปรับไปใช้ปี 2560 ที่ระดับ P/BV 10 เท่า ซึ่งเป็นค่าเฉลี่ยย้อนหลัง 3 ปี เพิ่มขึ้นเป็น 12.00 บาท